Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17090

2. Megjegyzés: Lásd továbbá 14. Annex — Repülőterek, I. kötet — Repülőtér tervezés és üzemeltetés 5. fejezetét. 2.17.6 Ajánlás — A légtérkapacitás növelése, valamint a légijármű üzemeltetés hatékonyságának és rugalmasságának biztosítása érdekében az Államok dolgozzanak ki eljárásokat a katonai vagy más különleges tevékenységekre fenntartott légterek rugalmas felhasználására. Az eljárások tegyék lehetővé az összes légtérfelhasználó biztonságos belépését az ilyen fenntartott légtérbe. 2.18 Léginavigációs adatok 2.18.1 A légiforgalmi szolgálatokra vonatkozó léginavigációs adat meghatározását és közzétételét az 5. Függelék 1. — 5. táblázataiban található pontossági és megbízhatósági előírások szerint, a kidolgozott minőségbiztosítási eljárások figyelembevételével végezzék. A léginavigációs adatok pontossága 95 %-os megbízhatósági szintű legyen és ebben a vonatkozásban három típusú helyzetadatot azonosítsanak az alábbiak szerint; földméréssel felmért pontok (pl. a navigációs berendezések helyzete); számított pontok (a térben felmért pontok alapján matematikai számítással meghatározott állandó pontok); kijelölt és közzétett pontok ( pl. repüléstájékoztató körzet határpontok). Megjegyzés: A minőség-biztosítási rendszerre vonatkozó előírások a 15. Annex 3. fejezetében találhatók. 2.18.2 A szerződő államok biztosítsák, hogy a léginavigációs adatok megbízhatósága az adatfeldolgozás során, a felméréstől vagy első számítástól a várható felhasználóig folyamatosan állandó legyen. A léginavigációs adatok megbízhatósági követelményeit az adat felhasználás során bekövetkező, lehetséges 2007/70/II. szám változását valamint az adatra vonatkozó felhasználói igényeket jelző kockázati tényező alapján határozzák meg. Ennek megfelelően a következő osztályozás és adat megbízhatósági szint alkalmazandó:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes